и подзаконови разпоредби и практики.
 11. Страните предвиждат задължение за принудителна кръстосана лицензия в следните случаи:
 а)
 когато селекционер не може да придобие или да ползва право върху сорт растение, без да наруши по-ранен патент, той може да поиска принудителна лицензия за неизключително използване на изобретението, защитено с патента, доколкото лицензията е необходима за използването на сорта растение за целите на правната му закрила, при условие че за това бъде заплатено съответно възнаграждение. Страните предвиждат, че когато такава лицензия бъде предоставена, притежателят на патента има право да получи кръстосана лицензия за използване на защитения сорт при приемливи условия;
 б)
 когато притежател на патент за биотехнологично изобретение не може да го ползва, без да наруши по-ранно право върху сорт растение, той може да поиска принудителна лицензия за неизключително използване на защитения сорт растение, при условие че за това бъде заплатено съответно възнаграждение. Страните предвиждат, че когато такава лицензия бъде предоставена, притежателят на защитения сорт има право да получи кръстосана лицензия за използване на изобретението при приемливи условия.
 12. Кандидатите за лицензиите, посочени в параграф 11 от настоящия член, трябва да докажат, че:
 а)
 са направили безуспешен опит да получат договорна лицензия от притежателя на патента или на сорта растение;
 б)
 сортът растение или изобретението представляват значителен технически напредък от съществен икономически интерес в сравнение с изобретението — предмет на патента, или защитения сорт растение.
 Член 222
 Защита на данни, предоставени за получаване на разрешение за пускане на лекарствени продукти на пазара
 1. Страните въвеждат цялостна система, с която да гарантират поверителността, неразгласяването и безпристрастното използване на информация, предоставена с цел получаване на разрешение за пускане на лекарствен продукт на пазара.
 2. За тази цел, когато страна изисква, преди да одобри пускането на пазара на лекарствен продукт, да бъдат представени данни от изпитване или изследвания, отнасящи се до безопасността и ефикасността на този продукт, в период от най-малко пет години от датата на първото одобрение, което е издала, страната не разрешава на други заявители да пускат на пазара същия или подобен продукт на основание одобрението за пускане на пазара, предоставено на заявителя, който е представил данните от изпитване или изследванията, освен ако предоставилият тези данни или изследвания заявител не даде своето съгласие за това. По време на този период предоставените за първото одобрение данни от изпитания или изследвания не се употребяват в полза на последващ заявител, целящ получаване на одобрение за пускане на пазара на лекарствен продукт, освен когато първият заявител е дал своето съгласие за това.
 3. Украйна се ангажира да приведе законодателството относно защитата на данните за лекарствени продукти в съответствие със законодателството на ЕС към дата, която ще бъде определена от Комитета по търговия.
 Член 223
 Защита на данните относно продуктите за растителна защита
 1. Страните определят изискванията за безопасност и ефикасност, преди да издадат разрешение за пускане на пазара на продукти за растителна защита.
 2. Страните признават временно право на собственика на доклад за изпитване или изследване, представен за първи път с цел получаване на разрешение за пускане на пазара на продукт за растителна защита. По време на